
הקרן לפיצוי נפגעי תאונות דרכים - קרנית
מחלקת תביעות חובה




    מ.ל.ב
        

באמצעות דוא"ל: tviot@karnit.co.il

לצרכי מו"מ לפשרה בלבד
ח.נ.,

הנדון: תאונה מיום 18.9.2019
            הפוגע: אביעד גראפי, ת.ז. 33731688
                                                 הנפגעת: אילנה תקווה, ת.ז. 55874218
הנני מייצג את מרשתי הנפגעת שבנדון והריני מתכבד לפנות אל כב' ולפרט כדלקמן:

1. בתאריך 18.9.2019 בשעה 18:30, או בסמוך לכך, ברחוב יחזקאל קזז, באור יהודה, עת חצתה את הכביש במעבר חציה על מנת לערוך קניות, נפגעה ע"י רכב אשר היה נהוג ע"י מר אביעד גראפי (להלן:"הנהג/הפוגע") והיא נפלה ונחבלה (להלן: "התאונה").
רצ"ב אישור משטרה מסומנים "1".
2. לאחר התאונה עצר הנהג את רכבו ועזר למרשתי לקום. כן, נתן בידיה פתק ועליו כתובים פרטיו. אולם, מספר הרכב לא צויין על גביו ונסיונות ליצור עימו קשר טלפוני עלו בתוהו ומכאן פניית מרשתי.
רצ"ב העתק הפתק, מסומן "2".
3. לאחר התאונה טופלה מרשתי בבית החולים שיבא, בתל השומר, שם אובחנו חבלות בגב, בברכיים ובמרפק שמאל. לאחר קבלת טיפול רפואי ראשוני שוחררה למחרת לביתה בהמלצה לדריכה עפ"י סף כאב, נטילת משככי כאבים, רגל מורמת בשינה, חבישה המשך מעקב רפואי ומנוחה.
רצ"ב סיכום אשפוז, מסומן "3 – 4".
4. מרשתי אשר המשיכה לסבול מכאבים והגבלה בתנועות, כמו גם, כאבים בצלעות, המשיכה במעקב הרפואי במסגרת קופת החולים והוחלט להפנותה לביצוע בדיקת הדמיה אשר שללה שברים בצלעות. כן, ניתנו לה משככי כאבים והפניה לביצוע טיפולי פיזיותרפיה.
5. מרשתי ביצעה טיפולי פיזיותרפיה אינטנסיביים אשר לא השיגו את מטרתם ובסופם נותרה היא עם כאבים והגבלה בתנועות ברך ימין והגב והיא הופנתה לביצוע בדיקות הדמיה והמשך מעקב רפואי
רצ"ב תעודות רפואיות, מסומנות "5 - 18".
6. מאז התאונה סובלת מרשתי מכאבים והגבלה בתנועות ברך ימין והגב, מקושי בכיפוף והרמה, קושי בישיבה, הליכה ועמידה ממושכות, קושי במעברים, קושי בביצוע תפקודים יום יומיים היא נזקקת לקבלת טיפולים רפואיים ותיזקק להם גם בעתיד. 
7. עובר לתאונה עבדה מרשתי בטיפול בפעוטות. בחודש אוגוסט 2019 סיימה מרשתי את עבודתה במשפחה בה הועסקה מן הטעם שהפעוטה הגיעה לגיל גן ומרשתי המתינה למשרה חדשה. מחמת התאונה ותוצאותיה לא התאפשר למרשתי לקחת על עצמה משרה חדשה והיא נותרה מחוץ למעגל העבודה במשך שנתיים.
8. לאחר התאונה ומחמת תוצאותיה, מתקשה מרשתי בביצוע פעולות יומיומיות שונות, נזקקת לעזרת הזולת ותיזקק לה גם בעתיד.
9. מחמת התאונה ותוצאותיה, בשים לב לאופי הפגיעה, מתקשה מרשתי בניידות ובהגעה ממקום למקום, היא נזקקת להוצאות בגין מוניות ונסיעות מיוחדות ותיזקק להוצאות בגין נסיעות גם בעתיד.
10. בנסיבות המתוארות לעיל, ועל מנת לייתר את הצורך בהגשת תביעה ובקשה למינוי מומחים, אהיה מוכן להמליץ בפני מרשתי על סילוק תביעתה תמורת פיצוי גלובלי בסך 135,000 ₪ בתוספת שכ"ט עו"ד.
11. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפוי כח וטופס וס"ר חתומים ע"י מרשתי.              



                                                                           בכבוד רב ובב"ח,

             





             אריאל פרייברג, עו"ד   
